10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 1/25Finlex ®
Finlex › Lainsäädäntö › Ajantasainen lainsäädäntö › Vuosi 1977 › 29.7.1977/603
Seurattu SDK 834/2022 saakka.
29.7.1977/603
Laki kiinteän omaisuuden ja erityisten oikeuksien lunastuksesta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleisiä säännöksiä
1 §
Kiinteän omaisuuden ja erityisten oikeuksien lunastuksessa on, jollei muussa laissa toisin ole säädetty ,
noudatettava tätä lakia.
Jos Euroopan laajuisten ener giainfrastruktuurien suuntaviivoista ja päätöksen N:o 1364/2006/EY
kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta
annetussa Euroopan parlamentin ja neuvoston asetuksessa (EU) N:o 347/2013 tarkoitettu yhteistä etua
koskeva ener giahanke edellyttää 5 §:n mukaista lunastuslupaa, asian käsittelyyn sovelletaan tämän lain
lisäksi mainittua Euroopan parlamentin ja neuvoston asetusta sekä Euroopan unionin yhteistä etua koskevien
energiahankkeiden lupamenettelystä annettua lakia (684/2014) . (22.8.2014/691)
2 §
Kiinteällä omaisuudella  tarkoitetaan tässä laissa omistus- ja siihen verrattavaa oikeutta kiinteistöön taikka
muuhun maa- tai vesialueeseen sekä näihin kuuluvaan rakennukseen tai rakennelmaan.
Erityisellä oikeudella  tarkoitetaan käyttö-, rasite-, irrottamis- ja näihin verrattavaa oikeutta toisen
omistamaan kiinteistöön taikka muuhun maa- tai vesialueeseen sekä rakennukseen ja rakennelmaan.
Omaisuudella  tarkoitetaan 1 ja 2 momentin mukaista oikeutta.
Mitä tässä laissa säädetään kiinteästä omaisuudesta, on sovellettava myös toisen maalla olevan rakennuksen
ja rakennelman omistusoikeuteen.
3 §
Lunastamalla voidaan:
1) hankkia kiinteää omaisuutta taikka pysyvä tai määräaikainen erityinen oikeus;
2) rajoittaa pysyvästi tai määräajaksi oikeutta käyttää tai vallita kiinteää omaisuutta taikka erityistä oikeutta;
sekä
3) lakkauttaa erityinen oikeus.
4 §
Lunastaa saadaan, kun yleinen tarve sitä vaatii. Lunastusta ei kuitenkaan saa panna toimeen, jos lunastuksen
tarkoitus voidaan yhtä sopivasti saavuttaa jollain muulla tavalla taikka jos lunastuksesta yksityiselle edulle
koituva haitta on suurempi kuin siitä yleiselle edulle saatava hyöty .
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 2/25Lunastuksen hakija voi olla myös yksityisoikeudellinen yhteisö, joka osoittaa yleisen tarpeen vaativan
lunastusta ja esittää luotettavan selvityksen siitä, että lunastettava omaisuus tullaan käyttämään aiottuun
tarkoitukseen.
Erityisistä lunastusperusteista on voimassa, mitä erikseen on säädetty .
2 luku
Lunastuslupa
5 § (5.5.2017/264)
Lunastusluvan antaa hakemuksesta valtioneuvosto yleisistunnossaan.
Jos lunastuslupaa haetaan 8 a §:n 1 momentissa tarkoitettua yritystä varten ja jos lunastusluvan antamista ei
vastusteta tai kysymys on yleisen ja yksityisen edun kannalta vähemmän tärkeästä lunastuksesta,
lunastuslupaa koskevan hakemuksen ratkaisee Maanmittauslaitos. (4.8.2022/762)
Kun tietyn suunnitelman vahvistaminen, luvan myöntäminen tai muu päätös samalla tuottaa oikeuden
yrityksen toteuttamista varten tarpeellisen lunastuksen toimeenpanoon, lunastuslupaa ei tarvita.
Jos lunastuslupahakemus koskee ympäristövaikutusten arviointimenettelystä annetussa laissa (252/2017)
tarkoitettua hanketta, hakemusasiakirjoihin on liitettävä mainitun lain 19 §:n mukainen ympäristövaikutusten
arviointiselostus ja yhteysviranomaisen perusteltu päätelmä. Siltä osin kuin arviointiselostukseen sisältyy
tämän lain säännösten soveltamiseksi tarpeelliset tiedot ympäristövaikutuksista, ei samaa selvitystä vaadita
uudestaan.
Jos lunastuslupahakemus koskee sellaista hanketta, jolla ilmeisesti on luonnonsuojelulaissa (1096/1996)
tarkoitettuja vaikutuksia, on lisäksi noudatettava, mitä luonnonsuojelulaissa ja sen nojalla säädetään.
6 § (13.12.2013/908)
6 § on kumottu L:lla 13.12.2013/908 .
7 § (5.5.2017/264)
Lunastuslupaa haettaessa on esitettävä selvitys, jonka nojalla voidaan arvioida lunastuksen tarpeellisuus tai
todeta lunastusoikeuden olemassaolo.
Hakemukseen on liitettävä asianmukaiset kartat ja piirustukset, selvitys asianomaisista omistajista ja
haltijoista sekä heidän osoitteistaan ja tarvittaessa tiedot alueen kaavoitustilanteesta. Asiakirjat on annettava
kaksin kappalein.
Jos hakemus koskee kiinteistöjen yhteistä aluetta tai yhteistä erityistä etuutta, asianosaisista on esitettävä
vain sellainen selvitys, joka on tarpeen tiedoksiannon toimittamiseksi.
Valtioneuvoston asetuksella voidaan antaa tarkempia säännöksiä lunastuslupahakemuksen sisällöstä ja siihen
liitettävistä asiakirjoista.
8 § (4.8.2022/762)
Lupaviranomaisen on annettava lunastuslupahakemus tiedoksi lunastettavan kiinteän omaisuuden omistajille
ja käyttöoikeuden haltijoille todisteellisena tiedoksiantona, jollei hakija näytä heidän kirjallisesti suostuneen
lunastukseen. Mikäli hakemuskirjat ovat niin laajat taikka kuultavien suuren lukumäärän vuoksi tai muutoin
sellaiset, että niiden kaikkien lähettäminen kuultaville tuottaa kohtuuttomia vaikeuksia, tiedoksiantoon on
liitettävä ilmoitus puuttuvista asiakirjoista sekä siitä, missä ja milloin ne ovat nähtävillä.
Kiinteistöjen yhteisen alueen ja yhteisen erityisen etuuden järjestäytymättömälle osakaskunnalle ja muille
kuin 1 momentissa tarkoitetuille tahoille lunastuslupahakemus on annettava tiedoksi julkisella kuulutuksella.
Kuulutuksesta on käytävä ilmi, sen lisäksi mitä hallintolaissa (434/2003)  säädetään, mitä muistutuksia
tehtäessä ja mielipiteitä ilmaistaessa on noudatettava. T ieto kuulutuksesta on julkaistava viipymättä
kunnassa, jonka alueelle hakemuksessa tarkoitettu hanke sijoittuu tai sen vaikutukset ulottuvat.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 3/25Lupaviranomaisen on varattava hakemuksen kohteena olevan kiinteän omaisuuden omistajille ja
käyttöoikeuden haltijoille tilaisuus tehdä muistutus hakemuksesta määräajassa, jonka tulee olla vähintään 30
päivää ja joka saa olla enintään 60 päivää lupahakemuksen tiedoksisaannista. Muille tahoille on varattava
tilaisuus ilmaista mielipiteensä hakemuksesta sanotussa määräajassa.
Valtioneuvoston asetuksella voidaan antaa tarkempia säännöksiä kuulutuksen sisällöstä.
8 a § (4.8.2022/762)
Voimansiirtolinjaa, maakaasuverkostoa tai muuta näihin verrattavaa hanketta koskeva lunastuslupahakemus
voidaan 8 §:n 1 momentin estämättä antaa tiedoksi lupahakemuksen kohteena olevan kiinteän omaisuuden
omistajille ja käyttöoikeuden haltijoille julkisella kuulutuksella noudattaen, mitä mainitun pykälän 2
momentissa säädetään, ja järjestämällä hankkeen sijaintipaikan kunnassa asianosaisten kuulemistilaisuus. Jos
hakemuksessa tarkoitettu hanke koskee jonkin kunnan aluetta vain vähäiseltä osin, voidaan tällaisessa
kunnassa kuuleminen järjestää toisessa kunnassa järjestettävässä kokouksessa.
Kuulemistilaisuuden järjestämisestä on ilmoitettava vähintään 14 vuorokautta ennen tilaisuutta
yleistiedoksiantona. T ieto ilmoituksesta on lisäksi julkaistava kunnassa, jonka aluetta hakemus koskee. Kutsu
kuulemistilaisuuteen on lisäksi lähetettävä tiedossa oleville lupahakemuksen kohteena olevan kiinteän
omaisuuden omistajille ja käyttöoikeuden haltijoille tavallisena tiedoksiantona viimeistään 21 vuorokautta
ennen tilaisuutta.
Kuulemistilaisuudessa on pidettävä pöytäkirjaa kuultavien lausumista. Lunastettavan kiinteän omaisuuden
omistajat ja käyttöoikeuden haltijat voivat toimittaa lausumansa merkittäviksi pöytäkirjaan 30 vuorokauden
kuluessa kuulemistilaisuuden päättymisestä.
9 § (4.8.2022/762)
Lupaviranomaisen on varattava tilaisuus lausunnon antamiseen sille kunnalle, jonka alueelle hanke sijoittuu
tai jonka alueella hankkeen vaikutukset ilmenevät. Jos hankkeella on seudullista merkitystä, on tilaisuus
varattava myös maakunnan liitolle ja elinkeino-, liikenne- ja ympäristökeskukselle. Elinkeino-, liikenne- ja
ympäristökeskukselle on varattava tilaisuus lausunnon antamiseen myös, jos hankkeella on
ympäristönsuojelun kannalta huomattava merkitys.
10 § (4.8.2022/762)
Lunastusluvassa on yksilöitävä lunastuksen kohde. Lunastuksen kohde voidaan kuitenkin vähemmän
tärkeiltä osiltaan jättää lunastustoimituksessa määrättäväksi, jos lunastus tapahtuu voimansiirtolinjan,
maakaasuverkoston tai muun näihin verrattavan hankkeen rakentamista varten ja lunastuksen kohteen
yleispiirteistä osoittamista voidaan pitää lunastuslupaa annettaessa riittävänä.
Lunastuslupa-asiaa koskevassa päätöksessä on selostettava hakemuksen tarkoitus tai liitettävä hakemus
tarpeellisilta osin päätökseen. Jos lunastuslupahakemus koskee ympäristövaikutusten arviointimenettelystä
annetussa laissa tarkoitettua hanketta, päätökseen on sisällytettävä yhteysviranomaisen tekemä perusteltu
päätelmä, tiedot yleisön osallistumisesta ja yhteenveto mainitun lain 20 ja 29 §:n mukaisten kuulemisten
tuloksista. Päätöksestä on käytävä ilmi, miten lunastuslupahakemuksesta annetut lausunnot ja mielipiteet,
yhteysviranomaisen perusteltu päätelmä ja mahdolliset ympäristövaikutusten arviointimenettelystä annetun
lain 29 §:ssä tarkoitetut, valtioiden rajat ylittäviin vaikutuksiin liittyvät kansainvälistä kuulemista koskevat
asiakirjat on otettu huomioon.
10 a § (4.8.2022/762)
Päätös lunastuslupa-asiassa on annettava todisteellisesti tiedoksi hakijalle sekä hakemuksen kohteena olevan
kiinteän omaisuuden omistajille sekä käyttöoikeuden haltijoille. Edellä 9 §:ssä tarkoitetuille tahoille päätös
annetaan tiedoksi tavallisena tiedoksiantona. Kiinteistöjen yhteisen alueen ja yhteisen erityisen etuuden
järjestäytymättömälle osakaskunnalle sekä muille tahoille päätös annetaan tiedoksi julkisella kuulutuksella.
Edellä 8 a §:ssä tarkoitettu voimansiirtolinjaa, maakaasuverkostoa tai muuta näihin verrattavaa hanketta
koskeva päätös annetaan tiedoksi julkisella kuulutuksella. Päätöksen antamisesta on lisäksi lähetettävä tieto
lunastettavan kiinteän omaisuuden omistajille ja käyttöoikeuden haltijoille sekä 9 §:ssä tarkoitetuille tahoille.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 4/25Lunastusluvan myöntäneen viranomaisen on ilmoitettava viipymättä lunastuslupaa koskevasta päätöksestä
Maanmittauslaitokselle.
3 luku
Lunastustoimitus
Toimitusmääräys
11 § (13.12.2013/908)
Määräyksen lunastuksen toimeenpanosta antaa Maanmittauslaitos myönnettyään lunastusluvan tai saatuaan
tiedon päätöksestä, jolla lunastuslupa on myönnetty .
Määräyksen 5 §:n 3 momentissa tarkoitetun lunastuksen sekä sellaisen muun lunastuksen toimeenpanosta,
johon hakijalla on oikeus ilman lunastuslupaa, Maanmittauslaitos antaa hakemuksesta.
Lunastustoimikunta
12 §
Lunastustoimituksen suorittaa lunastustoimikunta, johon kuuluu toimitusinsinööri ja kaksi uskottua miestä.
Puheenjohtajana toimii toimitusinsinööri.
Lunastustoimikunnalla on oikeus kutsua avustajakseen yksi tai useampia asiantuntijoita, jos toimikunta
katsoo, että toimituksessa käsiteltävä määrätty asia sitä vaatii. Asiantuntijalla ei ole toimikunnassa
äänivaltaa.
13 § (13.12.2013/908)
Toimitusinsinööriksi Maanmittauslaitoksen on määrättävä sellainen maanmittaustoimituksia suorittava
toimitusinsinööri, jolla on riittävä perehtyneisyys lunastusasioihin. Jos toimitus tapahtuu kokonaan kunnan
asemakaava-alueella, lukuun ottamatta maankäyttö- ja rakennuslain (132/1999) 10 luvussa  tarkoitettua ranta-
asemakaava-aluetta, eikä asianomainen kunta ole lunastustoimituksessa asianosaisena, toimitusinsinööriksi
voidaan kunnan suostumuksella määrätä kiinteistöinsinööri, jolla on vastaava perehtyneisyys
lunastusasioihin.
14 § (12.4.1995/556)
Uskotut miehet kutsuu toimitusinsinööri kiinteistötoimitusten uskotuiksi miehiksi valituista henkilöistä.
Uskottuja miehiä kutsuttaessa on huolehdittava siitä, että uskottujen miesten kesken saadaan aikaan riittävä
vuorottelu. Samassa lunastustoimituksessa mahdollisuuksien mukaan toimivat kuitenkin samat uskotut
miehet. Uskotuista miehistä on muutoin voimassa, mitä kiinteistönmuodostamislaissa (554/95)  uskotuista
miehistä säädetään.
Yleisiä määräyksiä menettelystä lunastustoimituksessa
15 §
Lunastustoimituksessa on:
1) vahvistettava lunastuksen kohde sekä osoitettava se kartassa ja tarpeellisessa määrin maastossa;
2) laadittava lunastettavasta ja lunastuksen vuoksi poistettavasta omaisuudesta selitelmä;
3) toimitettava tarpeelliset tilus- ja yksityisten teiden järjestelyt sekä päätettävä vahinkojen korjaamisesta;
4) tehtävä korvauksien määräämistä ja toimituskustannusten suorittamista koskevat päätökset;
5) pidettävä ennen muihin tehtäviin ryhtymistä haltuunottokatselmus, jos se on suoritettava toimituksen
yhteydessä; sekä
6) muodostettava kiinteistöt ja käsiteltävä muut lunastuksen toimeenpanoon liittyvät lunastustoimikunnan
päätettävät asiat sen mukaan kuin jäljempänä tarkemmin säädetään. (26.7.1993/709)
16 §
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 5/25Jollei tämän lain säännöksistä muuta johdu, on tiedottamisesta ja menettelystä lunastustoimituksessa,
lunastustoimituksessa havaitun virheen korjaamisesta, virheen oikaisemisesta ja toimituksen tai päätöksen
purkamista koskevasta esityksestä soveltuvin osin voimassa, mitä kiinteistönmuodostamislaissa
kiinteistötoimituksesta säädetään. (22.7.201 1/917)
Omistajan on kutsun lähettämistä varten toimitusinsinöörin pyynnöstä ilmoitettava ne tiedossaan olevat
erityisen oikeuden haltijat, joita toimitus koskee.
17 § (12.4.1995/556)
Lunastustoimikunnan jäsenten esteellisyydestä ja päätöksenteosta lunastustoimikunnassa on voimassa, mitä
kiinteistönmuodostamislaissa toimitusmiesten esteellisyydestä ja päätöksenteosta säädetään.
18 §
Kun toimitusinsinööri on määrätty , hänen on ryhdyttävä 15 §:ssä tarkoitettua lunastustoimikunnan
päätöksentekoa edeltäviin sekä muihin lunastuksen joutuisan suorittamisen vaatimiin toimiin.
19 §
Toimituksessa käsiteltävä vaatimus on tehtävä ja muu lausuma esitettävä lunastustoimikunnan kokouksessa
tai kirjallisesti toimitusinsinöörille.
20 § (13.12.2013/908)
Sellaiset lunastukset, jotka perustuvat samaan lunastuslupaan, käsitellään samassa toimituksessa.
Maanmittauslaitos voi kuitenkin toimitusmääräystä antaessaan tai toimituksen aikana erottaa samaan
lunastuslupaan perustuvat lunastukset käsiteltäviksi eri toimituksissa, jos se lunastuksen jouduttamiseksi tai
muusta syystä on tarpeellista.
Kohteen vahvistaminen
21 §
Lunastustoimituksessa on vahvistettava lunastuksen kohde lunastusluvan mukaisesti. Lunastusluvasta
voidaan vähäisessä määrin poiketa, jos siihen on erityinen syy .
Jos lunastuksen kohde on joltakin osin jätetty lunastustoimituksessa määrättäväksi, eivätkä asianosaiset siitä
sovi tai jos toimituksessa muutoin syntyy erimielisyyttä lunastettavan alueen rajojen määräämisestä,
lunastettavalla alueella olevien rakennusten ja laitteiden tai puuston ja muun kasvillisuuden käsittelystä
taikka muutoin siitä, mitä on lunastettava, lunastustoimikunnan on ratkaistava asia. (30.12.1982/1 110)
Toimituksessa on suoritettava tarpeellinen kiinteistönmääritys. (9.12.1999/1 144)
22 §
Kun lunastamalla hankitaan omistusoikeus, lunastuspäätöksessä voidaan pysyttää erityinen oikeus
edellyttäen, että tämä voi tapahtua lunastuksen tarkoituksen saavuttamista ja kiinteistörekisterijärjestelmän
selvyyttä vaarantamatta.
Muuta kuin 1 momentissa tarkoitettua lunastusta toimeenpantaessa lunastuspäätöksessä on mainittava, mitä
oikeuksia lunastamalla perustetaan, rajoitetaan tai lakkautetaan.
Lunastuspäätöksestä säädetään 50 §:n 1 momentissa.
Tilusjärjestely
23 §
Kun lunastus pannaan toimeen siten, että tilusten pirstoutumisen vuoksi tai muusta sellaisesta syystä
kiinteistön tai sen osan käyttämiselle aiheutuu huomattavaa haittaa, voidaan, jos haitan poistaminen tai sen
olennainen vähentäminen on siten sopivasti aikaansaatavissa tuottamatta muille sanottavaa haittaa tai
vahinkoa ja vaikeuttamatta maankäyttö- ja rakennuslaissa tarkoitettujen kaavojen toteuttamista tai laatimista,
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 6/25kiinteistöjen kesken toimittaa tilusten vaihtoa. Lisäksi voidaan, jos erityistä syytä siihen on, rahana
suoritettavaa täyttä korvausta vastaan siirtää edellä tarkoitettuun kiinteistöön vastikemaaksi tiluksia muusta
kiinteistöstä. Jos vaihdettavien alueiden jyvitysarvot eivät vastaa toisiaan, korvataan niiden ero rahalla.
(9.12.1999/1 144)
Tässä tarkoitettuun tilusjärjestelyyn ei vaadita omistajan eikä sen suostumusta, jolla on kiinteistöön
panttioikeus tai erityinen oikeus. Mikäli asianosaiset siihen suostuvat, lunastustoimituksessa voidaan
suorittaa muitakin kuin 1 momentissa tarkoitettuja tilusvaihtoja ja alueen siirtämisiä, jos ne ovat tarpeen
lunastuksen vuoksi tarpeellisen ja tarkoituksenmukaisen tilusjärjestelyn aikaansaamiseksi. Järjestelyn
alaiseksi joutunut alue vapautuu siihen kohdistuneesta panttioikeudesta ja, jos järjestelyssä ei toisin määrätä,
myös muusta sitä rasittaneesta oikeudesta. (12.4.1995/556)
Mitä 1 ja 2 momentissa on säädetty kiinteistöstä, koskee myös sellaista aluetta, joka ei kuulu kiinteistöön.
24 §
Jos 23 §:n 1 momentissa mainittu haitta on erittäin huomattava eikä sitä voida poistaa tai olennaisesti
vähentää toimittamalla tilusjärjestely , omistajalla on oikeus vaatia jäljelle jäävän omaisuuden tai sen erityisen
osan lunastamista, mikäli hän ei halua saada korvausta haitastaan.
Mitä 1 momentissa on säädetty , on noudatettava vastaavasti, kun kysymys on erityisen oikeuden käytölle
aiheutetusta haitasta.
25 §
Tilusjärjestelyn johdosta suoritettavat korvaukset on määrättävä tämän lain säännöksiä noudattaen hakijan
suoritettavaksi, jos vastikemaata on luovutettu taikka lunastuksen kohteena olevan omaisuuden omistajan
vaihdossa saama tilus on arvokkaampi. Muussa tapauksessa vaihdossa hyötyneen omistajan on suoritettava
erotus, joka on käytettävä lunastuskorvauksen lyhennykseksi.
Yksityisten teiden järjestely
26 § (30.12.1982/1110)
Jos lunastuksen vuoksi menetetään oikeus yksityisen tien pitämiseen ja tie on sen vuoksi johdettava toisen
kiinteistön tai alueen kautta taikka lunastuksesta muutoin aiheutuu kulkuyhteyksien katkeaminen, on tästä
aiheutuvat kysymykset järjestettävä lunastustoimituksessa noudattaen soveltuvin kohdin, mitä yksityisistä
teistä annetussa laissa (358/62)  on säädetty .
L yksityisistä teistä 358/1962  on kumottu L:lla 560/2018 , ks. YksityistieL 560/2018 2 luku .
27 §
Yksityisten teiden järjestelyssä perustettavan oikeuden johdosta suoritettavat korvaukset on määrättävä
hakijan maksettavaksi.
Vahinkojen korjaaminen
28 §
Kun yleisen tien, kadun tai muun yleisen kulkuväylän käyttö lunastuksen vuoksi estyy , hakija on velvollinen
tekemään sellaisen yli- tai alikäytävän, uuden tien tai muun laitteen, että liikenne voi esteettömästi jatkua.
Jos muissa kuin 1 momentissa mainituissa tapauksissa lunastuksesta aiheutuvan haitan tai vahingon
syntyminen voidaan estää tai sitä vähentää suorittamalla tietty työ tai toimenpide, hakijalla on oikeus ottaa se
tehdäkseen.
Lunastustoimikunnan on päätettävä 1 ja 2 momentissa mainituista tehtävistä sekä niiden suorittamisen
tavasta ja ajasta. Asianosaisen vaatimuksesta voidaan 2 momentissa tarkoitettujen sitoumusten täyttämisestä
määrätä asetettavaksi vakuus.
Korvauksen perusteet
29 §
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 7/25Lunastettavan omaisuuden omistajalla on oikeus saada täysi korvaus (lunastuskorvaus)  lunastuksen vuoksi
aiheutuvista taloudellisista menetyksistä.
Lunastuskorvaus muodostuu kohteen-  ja haitankorvauksesta  sekä vahingonkorvauksesta  sen mukaan kuin
tässä laissa säädetään. Hyödyn vähentämisestä säädetään 36 §:ssä.
Lunastuskorvausta määrättäessä on otettava huomioon lunastustoimituksessa toimeenpannut tilusten ja
yksityisten teiden järjestelyt sekä vahinkojen korjaamiseksi suoritettavat toimenpiteet.
30 §
Lunastettavasta omaisuudesta on määrättävä omaisuuden käyvän hinnan mukainen täysi korvaus
(kohteenkorvaus). Mikäli käypä hinta ei vastaa luovuttajan täyttä menetystä, arvioiminen on perustettava
omaisuuden tuottoon tai siihen pantuihin kustannuksiin.
Korvausta määrättäessä ei saa ottaa huomioon sellaista arvon muuttumista, joka aiheutuu tarjonnan
vaihtelusta tai muusta hintasuhteisiin ohimenevästi vaikuttavasta syystä.
Jos hakija on saanut haltuunotto-oikeuden, oikeuden saamisen jälkeen tapahtunut omaisuuden arvon
muuttuminen on jätettävä huomiotta. Jos yleinen hintataso on sanotun ajankohdan jälkeen kohonnut,
suorittamatta oleva korvaus on sovitettava kohonnutta hintatasoa vastaavaksi.
31 §
Jos se yritys, jonka toteuttamiseksi lunastus toimeenpannaan, on merkittävästi korottanut tai alentanut
lunastettavan omaisuuden arvoa, korvaus on määrättävä vastaamaan sitä arvoa, joka omaisuudella olisi ollut
ilman sanottua vaikutusta.
Kun valtiolle, kunnalle tai kuntayhtymälle hankitaan kiinteää omaisuutta tai pysyvä erityinen oikeus
yhdyskuntarakentamista varten alueelta, jolle kunta on päättänyt laadittavaksi asemakaavan tai jonka
asemakaavaa on päätetty muuttaa, ei kaavan laatimis- tai muuttamispäätöksen jälkeen tapahtunutta maan
arvonnousua oteta huomioon. Se osa arvonnoususta, joka vastaa yleisen hintatason kohoamista tai joka on
muutoin aiheutunut muista syistä kuin siitä kaavoituksesta, jonka toteuttamiseksi lunastus toimeenpannaan,
luetaan korvauksensaajan hyväksi. (5.2.1999/142)
Korvausta 2 momentin nojalla määrättäessä jätetään kuitenkin huomioon ottamatta maan arvonnousu
enintään 7 vuotta lunastuksen vireillepanoa edeltäneestä päivästä lähtien.
32 §
Kun lunastetaan omaisuutta, jota sen omistaja pääasiallisesti käyttää asumiseensa taikka ammattinsa tai
elinkeinonsa harjoittamiseen, kohteenkorvaus on 31 §:n estämättä määrättävä ainakin niin suureksi kuin on
tarpeen vastaavanlaisen oman asunnon tai saman toimeentulon tarjoavan, lunastettua vastaavan omaisuuden
hankkimiseen lunastetun tilalle.
33 §
Kun lunastetaan omaisuutta, jota rasittaa tai palvelee erityinen oikeus, tämä on otettava omaisuuden arvoa
määrättäessä huomioon.
Jos 1 momentissa tarkoitetussa tapauksessa omaisuutta rasittava erityinen oikeus kuuluu hakijalle,
omaisuuden arvoa määrättäessä ei saa ottaa huomioon hakijan tai erityisen oikeuden aikaisemman haltijan
omaisuuden hyväksi tekemästä työstä tai siihen panemista kustannuksista aiheutuvia parannuksia sikäli kuin
ne ylittävät sen, mihin erityinen oikeus on velvoittanut.
Jos omaisuus vastaa kiinnityksen tai maksamattoman kauppahinnan panttioikeutta koskevien säännösten
nojalla saamisesta tai määrätyn raha- tai tavaratulon kantamisoikeudesta, jolla on parempi oikeus kuin
omaisuutta rasittavalla erityisellä oikeudella, erityinen oikeus on jätettävä huomiotta siltä osin kuin siitä
määrättävä korvaus vähentäisi omaisuuden arvoa velkojien vahingoksi.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 8/2534 §
Jos on ilmeistä, että korvauksensaaja on, sen jälkeen kun hän on saanut tiedon mahdollisesta lunastuksesta,
ryhtynyt lunastettavaa omaisuutta koskeviin muuttamis- tai määräämistoimiin saadakseen suuremman
korvauksen kuin hakija on velvollinen maksamaan, korvaus on määrättävä sellaiseksi, miksi se olisi
muodostunut, jos toimenpiteitä ei olisi suoritettu.
35 §
Kun samalle henkilölle kuuluvasta omaisuudesta lunastetaan osa ja tästä tai siitä yrityksestä, jonka
toteuttamiseksi lunastus toimeenpannaan, aiheutuu pysyväisluontoista haittaa jäljelle jäävän omaisuuden
käyttämiselle, haitta on korvattava (haitankorvaus).
36 §
Jos saman henkilön jäljelle jäävän omaisuuden käyttämiselle aiheutuu pysyväisluontoista hyötyä
lunastuksesta tai siitä yrityksestä, jonka toteuttamiseksi lunastus toimeenpannaan, hyöty on kohtuuden
mukaan sovitellen ja korvauksensaajan oikeutta täyteen korvaukseen supistamatta vähennettävä 30–35 §:n
nojalla määrättävästä korvauksesta.
Mitä 1 momentissa on säädetty , ei ole noudatettava sikäli kuin hyödyn vähentäminen supistaisi 33 §:n 3
momentissa tarkoitetun velkojan oikeutta korvaukseen.
37 §
Kun lunastuksesta aiheutuu muuttamisen, liikkeen tai ammatin harjoittamisen keskeytymisen taikka muun
syyn vuoksi tappiota, kustannuksia tai muuta vahinkoa lunastettavan omaisuuden omistajalle, vahinko on
korvattava (vahingonkorvaus).
Kustannuksista, joita korvauksen saajalle aiheutuu hänen oikeutensa valvomisesta lunastustoimituksessa,
säädetään 82 §:ssä.
38 §
Jos työntekijä tai naapuri taikka muu henkilö, jolta ei lunasteta omaisuutta, kärsii lunastuksen tai
lunastuksella toteutettavan yrityksen vuoksi merkittävää haittaa tai vahinkoa, josta olisi määrättävä korvaus,
jos häneltä olisi lunastettu, haitta tai vahinko voidaan vaadittaessa korvata, jos korvaamista on olosuhteisiin
katsoen pidettävä kohtuullisena.
39 §
Tämän lain säännöksiä ei ole sovellettava sellaisten haittojen ja vahinkojen korvaamiseen, jotka syntyvät
lunastuspäätöksen julistamisen jälkeen ja joita ei päätöksentekohetkellä voida pitää todennäköisinä.
Jos 1 momentissa tarkoitettuja haittoja tai vahinkoja kuitenkin on pidettävä kohtuuttomina ottaen huomioon
ympäristössä oleville kiinteistöille aiheutuneet vastaavat haitat ja vahingot, ne tulee korvata täysimääräisinä,
jos ne ovat syntyneet ennen kuin kymmenen vuotta on kulunut lunastuspäätöksen julistamisesta.
Korvaussopimus
40 §
Asianosaiset voivat sopia korvauksesta.
Lunastustoimikunnan on vahvistettava sopimus, jollei korvausta ole sovittu ilmeisesti pienemmäksi kuin
miksi se muutoin olisi määrättävä. Jollei sopimusta ole vahvistettava, korvaus on määrättävä tässä laissa
säädettyjen perusteiden mukaisesti.
Mitä 2 momentissa on säädetty , ei ole noudatettava, jos asianosaiset sopivat, sen mukaan kuin erikseen on
säädetty , lunastettavan omaisuuden luovuttamisesta hakijalle ennen 73 §:n 1 momentissa lunastuksesta
luopumiselle varatun ajan päättymistä.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 9/25Korvauksen määrääminen
41 §
Jollei tämän lain säännöksistä muuta johdu, korvausta koskevat kysymykset on tutkittava ja ratkaistava viran
puolesta.
42 §
Korvauksen määräämistä varten jokainen lunastuksen kohde ja lunastuksesta aiheutuva erilaatuinen haitta ja
vahinko sekä hyöty on erikseen selitettävä ja arvioitava mainiten ne perusteet, joiden varaan arvio rakentuu.
Kukin lunastettava omaisuus on arvioitava kokonaisuutena. Lisäksi on eriteltävä toimeenpannut tilusten ja
yksityisten teiden järjestelyt sekä vahinkojen korjaamiseksi suoritettavat toimenpiteet.
Jos lunastustoimikunta asianosaisen vaatimuksen johdosta tai muutoin katsoo tarpeelliseksi, selittäminen ja
arvioiminen on toimitettava myös sellaisen kohteen sekä haitan, vahingon ja hyödyn osalta, jonka
lunastamista tai huomioon ottamista koskeviin vaatimuksiin ei suostuta.
Asianosaisen vaatimuksesta on ilmoitettava, mihin määrään 24 §:ssä tarkoitettu haitankorvaus nousisi, jos se
määrättäisiin suoritettavaksi.
43 §
Jos toimituksessa on suoritettu 23 §:ssä tarkoitettu tilusjärjestely sekä muutoinkin, kun osa samalle henkilölle
kuuluvasta omaisuudesta lunastetaan, korvaus voidaan vahingonkorvausta lukuun ottamatta määrätä 42 §:n 1
momentin säännöksestä poiketen yhtenä eränä vastaamaan omaisuuden arvojen eroa ennen ja jälkeen
lunastuksen, jos se voi sopivasti tapahtua ottaen huomioon korvauksen perusteita koskevat säännökset ja
muut arvioinnin suorittamiseen vaikuttavat seikat. Korvausta tässä tarkoitetulla tavalla määrättäessä on
vastaavasti noudatettava, mitä 36 §:n 2 momentissa on säädetty .
Kun arviointi suoritetaan 1 momentissa tarkoitetulla tavalla, 31 §:n säännöksiä on sovellettava omaisuudella
ennen lunastusta olleen arvon määräämiseen.
Siinä tapauksessa, että 1 momentissa tarkoitettu omaisuuden arvo lunastuksen jälkeen on suoritetun
tilusjärjestelyn johdosta suurempi kuin ennen lunastusta, lunastettavan omaisuuden omistajan on suoritettava
erotus, joka on käytettävä hakijan 25 §:n mukaan maksettavan korvauksen lyhennykseksi.
44 §
Omaisuus on arvioitava sellaisena kuin se on lunastuspäätöksen julistamishetkellä taikka, jos hakija on
aikaisemmin saanut haltuunotto-oikeuden, sellaisena kuin omaisuus tällöin oli.
Korvaus lunastettavasta omaisuudesta on, jollei tämän lain säännöksistä muuta johdu, määrättävä
lunastuspäätöksen julistamisen ajankohdan arvon perusteella.
45 §
Jos jotakin haittaa tai vahinkoa, jonka aiheutumista on pidettävä todennäköisenä, ei voida ennakolta riittävän
tarkasti arvioida, korvausta on määrättävä sen verran, mihin korvauksen on katsottava vähintään nousevan.
Hakija on velvoitettava, jos korvauksensaaja sitä vaatii ja perusteltua aihetta on, asettamaan vakuus
myöhemmin ehkä suoritettavasta lisäkorvauksesta. Lunastustoimikunnan on vahvistettava vakuuden laatu ja
määrä.
Lisäkorvauksen määräämisestä säädetään 71 §:ssä.
45 a § (20.6.1996/476)
Jos alueella, johon lunastamalla on hankittu erityinen oikeus, lunastajan lunastuksen jälkeen suorittamasta
toimenpiteestä aiheutuu sellaista vahinkoa tai haittaa, jota ei ole korvattu lunastuksen yhteydessä, aiheutunut
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 10/25haitta ja vahinko on korvattava. Jolleivät osapuolet sovi korvauksesta, asia ratkaistaan toimituksessa, josta on
voimassa, mitä 71 §:n 2 momentissa säädetään.
46 §
Lunastuspäätöksessä kullekin asianosaiselle määrättävä lunastuskorvaus on jaettava kahteen erään:
1) kohteen- ja haitankorvaukseen, joista on vähennetty 36 §:ssä tarkoitettu hyöty; sekä
2) vahingonkorvaukseen.
Sen lisäksi, mitä 1 momentissa on säädetty , lunastuskorvauksen jaottelussa on otettava huomioon sen
myöhemmän käsittelyn asettamat vaatimukset.
47 §
Korvauksen on oltava kertakaikkinen rahakorvaus.
Kun kysymyksessä on määräaikainen lunastus, voidaan, jos korvauksensaaja siihen suostuu, korvaus määrätä
vuotuisena maksuna. Oikeus maksun saamiseen kuuluu siihen omaisuuteen, jota lunastus koskee.
Jos hakija ja korvauksensaaja sopivat ja, jos rahakorvaus olisi talletettava sen mukaan kuin edempänä
säädetään, korvaukseen oikeutetut suostuvat, korvaus voi olla kokonaan tai osaksi kiinteää tai muuta
lunastettua vastaavaa omaisuutta. Lunastustoimikunnan on vahvistettava sopimus. Sopimusasiakirja tai
sopimuksen sisältävä ote toimituspöytäkirjasta vastaa omaisuuden luovutuskirjaa.
48 §
Korvaus on, jollei esitetystä selvityksestä muuta johdu, määrättävä suoritettavaksi sille, jolle lunastettava
omaisuus lunastustoimituksen alkaessa kuuluu. Jollei omistajasta ole tietoa tai jos toimituksen alkaessa on
vireillä riita paremmasta oikeudesta lunastettavaan omaisuuteen, korvaus on määrättävä talletettavaksi.
Mikäli korvaus on suoritettava 7 §:n 3 momentissa tarkoitetusta omaisuudesta eikä kaikista
korvauksensaajista ja heidän osuuksistaan ole selvitystä, korvaus on määrättävä osakkaille yhteisesti. Jollei
siitä, kenellä on oikeus nostaa yhteinen korvaus, ole selvitystä, korvaus on määrättävä talletettavaksi.
49 §
Kun kiinteistö lunastetaan kokonaan, siitä suoritettava kertakaikkinen kohteenkorvaus on määrättävä
talletettavaksi. (30.12.1982/1 110)
Mitä 1 momentissa on säädetty , on sovellettava 46 §:n 1 momentin 1 kohdassa tarkoitettuun korvauserään,
kun hankitaan oikeus osaan kiinteistöä tai lunastetaan muuta omaisuutta, joka kiinnityksen johdosta tai
maksamattoman kauppahinnan panttioikeutta koskevien säännösten mukaan vastaa saamisesta tai määrätyn
raha- tai tavaratulon kantamisoikeudesta, eikä omistaja osoita oikeudenhaltijain suostuneen siihen, että
korvaus saadaan maksaa hänelle taikka lunastustoimikunta harkitse jäljelle jäävän omaisuuden selvästi
vastaavan sitä rasittavista oikeuksista. (30.12.1982/1 110)
Mitä 2 momentissa on säädetty , on sovellettava myös, kun kysymyksessä on 3 §:n 2 kohdassa tarkoitettu
lunastus.
Kiinnitykseksi, jota tarkoitetaan 2 momentissa, ei ole luettava 78 §:n mukaista kiinnitystä, joka voi kohdistua
vain jäljelle jäävään omaisuuteen. (20.6.1996/476)
Lunastusyksiköiden muodostaminen (12.4.1995/556)
49 a § (5.3.1999/324)
Tämän lain mukaan omistusoikeudella lunastettu alue muodostetaan yhdeksi tai useammaksi
lunastusyksiköksi siten, että eri käyttötarkoitusta varten lunastetut alueet muodostetaan eri yksiköiksi.
Lunastusyksiköt voidaan muodostaa toisinkin, jos lunastuksen hakija sitä pyytää tai se on muutoin
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 11/25tarkoituksenmukaista eikä kiinteistöjärjestelmän selkeys vaarannu. Lunastajan suostumuksella lunastettu alue
voidaan liittää hänen ennestään omistamaansa samaa tarkoitusta palvelevaan kiinteistöön, mikäli
lunastettavasta alueesta muodostettavan kiinteistön ja ennestään olevan kiinteistön
kiinteistönmuodostamislaissa säädetyt yhdistämisen edellytykset ovat olemassa. Eri kuntiin kuuluvia alueita
ei saa sisällyttää samaan rekisteriyksikköön.
Jos lunastaminen tapahtuu maankäyttö- ja rakennuslain nojalla, voidaan lunastettu alue lunastajan pyynnöstä
muodostaa muuksi kiinteistöksi kuin lunastusyksiköksi.
Lunastustoimituksen lopettaminen
50 § (19.11.2021/992)
Lunastuspäätös  on annettava lunastustoimituksen loppukokouksessa.
Lunastustoimitus lopetetaan ilmoittamalla saapuvilla oleville asianosaisille toimituksen päättymisajankohta
ja toimitusta koskevasta muutoksenhakuoikeudesta sekä antamalla kirjallinen valitusosoitus.
Päättymisajankohta ei saa olla myöhäisempi kuin 14 päivää loppukokouksesta.
Loppukokousta ei saa pitää, ennen kuin lunastuslupa on saanut lainvoiman.
51 § (19.11.2021/992)
51 § on kumottu L:lla 19.11.2021/992 .
4 luku
Korvauksen suorittaminen
52 §
Hakijan on suoritettava kertakaikkinen korvaus tai, jos ennakkokorvausta on suoritettu, loppuosa
korvauksesta kolmen kuukauden kuluessa toimituksen päättymisajankohdasta maksamalla korvaus
korvauksensaajalle tai tämän määräämään rahalaitokseen taikka, jos korvaus on määrätty talletettavaksi,
kiinteistön sijaintipaikan aluehallintovirastoon. (19.1 1.2021/992)
Jos hakija on valittanut lunastuspäätöksestä, riidanalainen osa korvauksesta saadaan tallettaa kiinteistön
sijaintipaikan aluehallintovirastoon. Oikeudesta suorittaa korvaus tallettamalla on lisäksi voimassa, mitä
rahan, arvo-osuuksien, arvopaperien tai asiakirjain tallettamisesta velan maksuna tai vapautumiseksi muusta
suoritusvelvollisuudesta annetussa laissa (281/1931) , jäljempänä maksutalletuslaki , säädetään. T alletetun
korvauksen nostamisesta säädetään 70 §:ssä. (22.12.2009/1394)
Kun korvaus talletetaan, hakijan on annettava aluehallintovirastolle tarpeellisin osin jäljennös
lunastuspäätöksestä. (22.12.2009/1394)
Hakijan on viipymättä ilmoitettava korvauksen suorittamisesta Maanmittauslaitokselle ja samalla esitettävä
siitä selvitys. (13.12.2013/908)
5 luku
Lunastuksen päättyminen
53 § (19.11.2021/992)
Toimitusinsinöörin on kiinteistönmuodostamislain 192 §:n mukaisesti tarkistettava toimitus ja tehtävä
lunastuksesta tarpeelliset merkinnät kiinteistörekisteriin viivytyksettä sen jälkeen, kun lunastuspäätös on
kaikilta osiltaan saanut lainvoiman sekä kertakaikkinen korvaus asianmukaisesti suoritettu ja tämän lain 45
§:n 2 momentissa tarkoitettu vakuus asetettu.
Jos omistusoikeuden saaminen lunastettavaan kiinteistöön tai alueeseen tai muiden lunastuksen päättymiseen
liittyvien oikeusvaikutusten syntyminen on tärkeää lunastuksen tarkoituksen toteuttamiseksi ja valitus
lunastuspäätöksestä koskee vain korvauksia tai kustannuksia tai muutoin sellaista seikkaa, joka ei vaikuta
lunastuksen kohteen vahvistamiseen taikka kiinteistörekisteriin muutoin tehtäviin merkintöihin, tarpeelliset
rekisterimerkinnät toimituksesta voidaan kuitenkin tehdä lunastuksen hakijan pyynnöstä, vaikkei
lunastuspäätös kaikilta osiltaan ole saanut lainvoimaa, edellyttäen, että lunastustoimikunnan määräämä
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 12/25lunastuskorvaus on asianmukaisesti suoritettu. Jos rekisteröinnin estävä valitus koskee vain joitakin
toimitukseen kuuluvia kiinteistöjä, rekisterimerkinnät voidaan muiden kiinteistöjen osalta tehdä
lunastuspäätöksen lainvoimaisuutta odottamatta. Edellä tarkoitettu pyyntö on tehtävä
Maanmittauslaitokselle, jonka on toimitettava rekisteröintiä varten tarpeelliset tiedot kiinteistörekisterin
pitäjälle ja ilmoitettava rekisteröintiä koskevasta pyynnöstä maaoikeudelle. Maaoikeus voi kieltää
rekisteröinnin siksi, kunnes valitus on ratkaistu. Maaoikeus voi tehdä tässä momentissa tarkoitetun päätöksen
myös, kun siinä on vain puheenjohtaja.
54 § (19.11.2021/992)
Lunastus katsotaan päättyneeksi, kun lunastustoimitus on merkitty kiinteistörekisteriin taikka kun
merkitsemisen edellytysten on todettu olevan olemassa, mutta merkitseminen ei ole tarpeen.
Maanmittauslaitoksen on toimitettava tieto lunastuksen päättymisestä lunastusluvan antaneelle
viranomaiselle ja 3 §:n 2 kohdassa tarkoitetussa lunastuksessa todisteellisena tiedoksiantona kiinteistön
omistajalle tai oikeuden haltijalle.
55 § (19.11.2021/992)
Lunastuksen 3 §:ssä tarkoitetut oikeusvaikutukset tulevat voimaan, kun lunastus on päättynyt.
Jos lunastamalla on hankittu omistusoikeus, omaisuus on vapaa kaikista sitä rasittavista oikeuksista lukuun
ottamatta niitä oikeuksia, jotka ovat 22 §:n 1 momentin nojalla lunastuspäätöksellä pysytetty . Yleiseen
tarpeeseen lunastamalla hankittu omaisuus on vapaa myös yleisistä ja kunnallisista veroista ja rasituksista
niin kauan kuin sitä käytetään sellaiseen tarkoitukseen.
Jos lunastamalla ei ole hankittu omistusoikeutta, oikeudet muuttuvat vain lunastuspäätöksessä sanotulla
tavalla.
56 §
Lunastamalla hankitut oikeudet ja toimeenpannut rajoitukset ovat voimassa omaisuuteen kohdistuvan muun
oikeuden estämättä.
Lunastukseen perustuvaa saantoa ei saa moittia eikä lunastamalla hankittua omaisuutta voida omaisuutta
luovutettaessa lunastaa takaisin.
3 momentti on kumottu L:lla 20.6.1996/476 .
6 luku
Haltuunotto
Säännönmukainen haltuunotto
57 §
Hakija saa ottaa lunastettavan omaisuuden haltuunsa sen jälkeen, kun lunastuspäätös on julistettu ja hakija on
suorittanut siinä määrätyn kertakaikkisen korvauksen sekä asettanut 45 §:n 2 momentissa tarkoitetun
vakuuden.
Jos asianosainen haltuunoton johdosta menettää asuntonsa tai hänen toimeentulonsa huononee elinkeinon tai
ammatin harjoittamisen vaikeutumisen vuoksi, lunastustoimikunta voi sen lisäksi, mitä 1 momentissa on
säädetty , asianomaisen vaatimuksesta määrätä, että haltuunotto saa tapahtua aikaisintaan toimikunnan
määräämän enintään kolmen kuukauden pituisen ajan kuluttua siitä, kun korvaus on suoritettu.
Ennakkohaltuunotto
58 §
Kun töiden kiireellinen aloittaminen tai muut tärkeät syyt sitä vaativat, hakija voi saada oikeuden ottaa
haltuunsa lunastettavan omaisuuden tai sen osan ennen 57 §:n 1 momentissa tarkoitettua ajankohtaa.
59 §
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 13/25Luvan ennakkohaltuunottoon myöntää hakemuksesta lunastusluvan antava viranomainen.
Ennakkohaltuunottoluvasta on soveltuvin kohdin voimassa, mitä edellä tässä laissa on säädetty
lunastusluvasta.
Lunastuksissa, joissa lunastuslupaa ei tarvita, kysymyksen oikeudesta ennakkohaltuunottoon ratkaisee
hakijan vaatimuksesta lunastustoimikunta lunastustoimituksessa annettavalla eri päätöksellä.
(30.12.1982/1 110)
60 §
Ennen omaisuuden haltuunottoa on pidettävä haltuunottokatselmus.
Haltuunottokatselmuksessa on:
1) vahvistettava ja osoitettava haltuunottoluvan perusteella haltuunotettava omaisuus;
2) laadittava selitelmä haltuunotettavasta ja haltuunoton johdosta poistettavasta omaisuudesta; ja
3) määrättävä asianosaisen vaatimuksesta likimääräisen arvion nojalla haltuunotettavasta omaisuudesta
ennakkokorvaus 61 §:n 1 ja 2 momentin mukaan.
61 §
Asianosaiselle, jolle aiheutuu haltuunotosta 57 §:n 2 momentin mukainen seuraamus, on määrättävä
ennakkokorvaus tässä laissa säädettyjen lunastuskorvauksen perusteiden mukaisesti.
Muille kuin 1 momentissa tarkoitetuille asianosaisille on määrättävä ennakkokorvausta kolme neljäsosaa
haltuunotettavan omaisuuden osalle tulevan lunastuskorvauksen arvioidusta määrästä.
Ennakkohaltuunoton johdosta suoritettavasta korosta sekä haitan ja vahingon korvauksesta säädetään 95
§:ssä.
62 §
Ennakkokorvaus on suoritettava kolmen kuukauden kuluessa siitä, kun haltuunottokatselmus on julistettu
päättyneeksi.
Jollei ennakkokorvausta suoriteta 1 momentissa mainitussa ajassa, ennakkohaltuunottolupa peruuntuu.
63 § (30.12.1982/1110)
Hakija saa oikeuden ottaa omaisuuden haltuunsa, kun haltuunottokatselmus on julistettu päättyneeksi ja
asianomaiselle tuleva ennakkokorvaus on suoritettu. Jos haltuunotosta aiheutuu 57 §:n 2 momentissa
tarkoitettu seuraus, on vastaavasti noudatettava, mitä sanotussa lainkohdassa on säädetty .
64 §
Sen lisäksi, mitä edellä tässä luvussa on säädetty , ennakkohaltuunottoa toimeenpantaessa on soveltuvin
kohdin noudatettava, mitä tässä laissa säädetään lunastustoimituksesta ja korvauksen suorittamisesta
kuitenkin niin, ettei ennakkokorvausta koskevaa sopimusta ole tarpeen vahvistaa ja korvaus on määrättävä
talletettavaksi, jos 49 §:n 2 momentissa tarkoitettujen velkojien oikeuden turvaamista koskevien kysymysten
selvittäminen estäisi haltuunottokatselmuksen riittävän joutuisan suorittamisen.
Ennakkohaltuunottoa koskevat kysymykset on käsiteltävä kiireellisinä.
65 §
Mitä tässä luvussa on säädetty ennakkohaltuunotosta, on noudatettava vastaavasti, kun 3 §:n 2 kohdassa
tarkoitettu oikeuden rajoitus on tarpeen saattaa voimaan ennen lunastuksen päättymistä.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 14/25Rajoitus tulee voimaan lunastustoimikunnan määräämänä, aikaisintaan 63 §:ssä tarkoitettuna ajankohtana.
Toimitusinsinöörin on annettava rajoituksesta ennen sen voimaantulemista erityistiedoksiantona tieto
asianomaiselle omistajalle ja haltijalle.
66 §
Haltuunotto-oikeus menetetään ja 65 §:ssä tarkoitettu rajoitus lakkaa, jos lunastus raukeaa.
7 luku
Talletetun korvauksen nostaminen
67 §
Jollei tämän lain säännöksistä muuta johdu, velkojalla ja muulla oikeudenomistajalla on talletettuun
korvaukseen sama oikeus kuin hänellä oli oikeuden kohteena olleeseen omaisuuteen.
68 § (22.12.2009/1394)
Kun korvaus on talletettu 49 §:n nojalla, aluehallintoviraston on annettava tallettamisesta tieto virallisessa
lehdessä julkaistavalla yleistiedoksiannolla sekä kullekin asianomaiselle oikeudenhaltijalle, jonka osoite
tiedetään, lisäksi erityistiedoksiantona.
Jos oikeudenhaltija haluaa käyttää oikeuttaan, hänen on tehtävä korvausta koskeva vaatimuksensa kolmen
kuukauden kuluessa tallettamisesta tiedon saatuaan ja samalla esitettävä tarpeellinen selvitys oikeudestaan.
Vaatimuksessa tarkoitettu korvaus on jaettava noudattaen soveltuvin kohdin, mitä ulosottokaaressa
(705/2007)  säädetään ulosmitatun kiinteän omaisuuden myymisestä ja siinä kertyneiden varojen
tilittämisestä ja jakamisesta. Jollei varojen jakamista ole vaadittu säädetyssä ajassa, aluehallintoviraston on
viipymättä suoritettava ne korvauksensaajalle.
Kun ennakkokorvaus on määrätty talletettavaksi 64 §:ssä tarkoitetulla tavalla haltuunottokatselmuksen
joutuisan suorittamisen turvaamiseksi, aluehallintoviraston on ennen 1 ja 2 momentissa säädettyihin
toimenpiteisiin ryhtymistä varattava haltuunotetun omaisuuden omistajalle tilaisuus ennakkokorvauksen
nostamiseen. Omistajalla on oikeus nostaa korvaus, jos hän osoittaa, ettei sen maksaminen hänelle loukkaa
velkojien oikeutta ottaen huomioon, mitä 49 §:n 2 momentissa säädetään.
69 §
Jos 68 §:ssä tarkoitettu oikeudenhaltija, jolle ei ole voitu antaa tallettamisesta tietoa erityistiedoksiantona,
osoittaa kärsineensä oikeudenmenetyksen sen vuoksi, ettei hän ole voinut valvoa oikeuttaan korvaukseen,
menetys on korvattava valtion varoista, mikäli oikeudenhaltija sitä vaatii vuoden kuluessa lunastuksesta
tiedon saatuaan ja viimeistään kymmenen vuoden kuluttua lunastuksen päättymisestä.
Mitä 1 momentin nojalla on valtion varoista suoritettu, voidaan periä takaisin valtiolle siltä, joka on
talletettua korvausta jaettaessa hyötynyt oikeudenhaltijan vahingoksi.
70 §
Kun korvaus on talletettu 48 §:n tai 52 §:n 2 momentin nojalla, on noudatettava soveltuvin kohdin, mitä
maksutalletuslaissa on säädetty . Korvauksensaajalla on kuitenkin oikeus nostaa 52 §:n 2 momentin nojalla
muutoksenhaun johdosta talletettu osa korvauksesta lainvoimaisen korvauksen yli menevän määrän ja sille
varojen nostopäivästä laskettavan kuuden prosentin koron takaisin maksamisesta asetettavaa vakuutta
vastaan.
8 luku
Jälkikorvauksen määrääminen
71 §
Vaatimus 45 §:ssä tarkoitetun lisäkorvauksen suorittamisesta on esitettävä lunastuspäätöksessä määrätyssä
enintään kolmen vuoden pituisessa ajassa luettuna siitä, kun päätös on saanut lainvoiman tai, jos
kysymyksessä on määräaikainen lunastus, määräajan päättymisestä. Lisäkorvausta, jota tarkoitetaan 39 §:n 2
momentissa, on vaadittava ennen kuin kymmenen vuotta on kulunut lunastuspäätöksen julistamisesta.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 15/25Jollei lisäkorvauksesta sovita, se on määrättävä vaatimuksen esittäjän hakemuksesta pidettävässä
toimituksessa, jonka pitämisessä on noudatettava, mitä lunastustoimituksesta säädetään. Määräyksen
toimituksen suorittamiseen antaa Maanmittauslaitos. (13.12.2013/908)
Kun lisäkorvaus on maksettu tai ellei sitä ole suoritettava, 45 §:n 2 momentissa tarkoitettu vakuus on
palautettava.
72 §
Omistaja, joka on laiminlyönyt 16 §:n 2 momentin mukaisen ilmoitusvelvollisuutensa, on velvollinen
korvaamaan erityisen oikeuden haltijalle aiheutuneen vahingon, jonka tämä on kärsinyt sen vuoksi, ettei hän
ole voinut valvoa oikeuttaan lunastustoimituksessa. V ilpittömässä mielessä ollut omistaja on kuitenkin
velvollinen korvaamaan vain sen, mitä hän on oikeudenhaltijan kustannuksella hyötynyt.
Hakijan on maksettava se osa oikeudenhaltijan saamatta jääneestä korvauksesta, jota omistaja ei ole 1
momentin mukaan velvollinen suorittamaan.
Korvausvaatimus on esitettävä kymmenen vuoden kuluessa lunastuksen päättymisestä. Jollei korvauksesta
sovita, on noudatettava, mitä 71 §:n 2 momentissa on säädetty .
8 a luku (20.6.1996/476)
Oikeuden ja rajoituksen muuttaminen ja lakkauttaminen sekä oikeuden siirtäminen
72 a § (20.6.1996/476)
Jos olosuhteet ovat lunastuksen jälkeen muuttuneet, voidaan lunastamalla hankittua erityistä oikeutta tai 3
§:n 2 kohdassa tarkoitettua rajoitusta muuttaa, jos muutoksella voidaan poistaa tai vähentää erityisestä
oikeudesta tai rajoituksesta aiheutuvaa haittaa taikka jos muutos on tärkeä sille yritykselle, jonka vuoksi
lunastus on pantu toimeen.
Hakemuksen 1 momentissa tarkoitetusta muuttamisesta voi tehdä oikeuden tai rajoituksen kohteena olevan
omaisuuden omistaja tai lunastuksen hakija. Jos osapuolet sopivat muutoksesta eikä siitä aiheudu yleisen tai
yksityisen edun kannalta sanottavaa haittaa, ratkaistaan asia toimituksessa, josta on voimassa, mitä 71 §:n 2
momentissa säädetään. Muussa tapauksessa tai jos erityinen oikeus tai rajoitus tulisi kohdistumaan sellaiseen
kiinteistörekisterin yksikköön, johon se ei ennestään kohdistu, sovelletaan muuttamista koskevaan asiaan,
mitä lunastusluvasta ja sen perusteella suoritettavasta lunastustoimituksesta säädetään.
72 b § (20.6.1996/476)
Jos lunastamalla hankittu erityinen oikeus tai 3 §:n 2 kohdassa tarkoitettu rajoitus on olosuhteiden
muuttumisen vuoksi käynyt lunastuksen hakijalle tarpeettomaksi, on oikeuden tai rajoituksen kohteena
olevan omaisuuden omistajalla ja lunastuksen hakijalla oikeus vaatia oikeuden tai rajoituksen lakkauttamista.
Jos lakkauttaminen tapahtuu omistajan hakemuksesta, on hänen korvattava lakkauttamisesta saamansa hyöty ,
jollei sitä ole pidettävä vähäisenä. Jollei osapuolten kesken voida sopia lakkaamisesta tai sen johdosta
maksettavasta korvauksesta, ratkaistaan asia toimituksessa, josta on voimassa, mitä 71 §:n 2 momentissa
säädetään. Oikeus lakkaa ja rajoitus poistuu, kun lakkaaminen on merkitty kiinteistörekisteriin taikka
lakkauttamista koskevan ilmoituksen perusteella on todettu, ettei merkitseminen ole tarpeen.
72 c § (13.12.2013/908)
Lunastamalla hankittu erityinen oikeus voidaan osapuolten tekemän sopimuksen perusteella siirtää toiselle,
jos siirron saajana on julkisoikeudellinen tai 4 §:n 2 momentissa tarkoitettu yksityisoikeudellinen yhteisö ja
yhteisö jatkaa sen yrityksen toimintaa, jota varten lunastus on pantu toimeen. Asian ratkaisee
Maanmittauslaitos. Siirtämisestä tehdään merkintä kiinteistörekisteriin.
72 d § (13.12.2013/908)
Jos lunastuksen hakijalle on tarpeen käyttää lunastuspäätöksestä poikkeavaan tarkoitukseen aluetta, johon
tällä on lunastuksen perusteella erityinen oikeus, Maanmittauslaitos voi hakemuksesta muuttaa
lunastuspäätöksessä mainittua käyttötarkoitusta, jos yleinen tarve sitä vaatii ja muutoksesta aiheutuva haitta
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 16/25tai vahinko alueen omistajille tai siihen kohdistuvien muiden erityisten oikeuksien haltijoille on vähäinen.
Muussa tapauksessa sovelletaan käyttötarkoituksen muuttamista koskevaan asiaan, mitä lunastusluvasta ja
sen perusteella suoritettavasta lunastustoimituksesta säädetään.
Maanmittauslaitoksen on ennen 1 momentissa tarkoitetun päätöksen tekemistä varattava niille, joiden
oikeutta asia koskee, tilaisuus antaa määräajassa lausuntonsa hakemuksesta. Tähän kuulemiseen sovelletaan,
mitä 8, 8 a ja 9 §:ssä säädetään. Päätöksestä, jolla käyttötarkoitusta on muutettu, Maanmittauslaitoksen on
viipymättä annettava tieto 10 a §:ssä säädetyssä järjestyksessä hakijan lisäksi asianomaisille alueen
omistajille ja oikeudenhaltijoille. (4.8.2022/762)
Asianosaisen, joka katsoo käyttöoikeuden muuttamisesta aiheutuvan hänelle haittaa tai vahinkoa, on
ilmoitettava Maanmittauslaitokselle korvausvaatimuksensa kuuden kuukauden kuluessa päätöksen
tiedoksiannosta taikka, jos lunastuspäätöksen muuttamisesta on valitettu, sanotussa määräajassa päätöksen
lainvoimaisuudesta lukien. Jolleivät osapuolet sovi korvauksesta Maanmittauslaitoksen asettamassa
kohtuullisessa määräajassa, ratkaistaan asia toimituksessa, josta on voimassa, mitä 71 §:n 2 momentissa
säädetään. Edellä 2 momentissa tarkoitettuun tiedoksiantoon on sisällytettävä tiedot mahdollisuudesta
korvausvaatimuksen esittämiseen.
Lunastuspäätöksen muuttamisesta ja 3 momentissa tarkoitetusta toimituksesta on tehtävä tarpeelliset
merkinnät kiinteistörekisteriin.
9 luku
Lunastuksen raukeaminen ja hakijan vaihtuminen
73 §
Hakija voi luopua kokonaan tai osaksi lunastuksesta ennen kuin hän on saanut oikeuden lunastettavan
omaisuuden haltuunottoon ilmoittamalla luopumisesta kirjallisesti lunastusluvan antaneelle viranomaiselle
taikka, jos lunastustoimitus on vireillä, 19 §:ssä säädetyllä tavalla.
Kun hakija on luopunut lunastuksesta tai lunastuslupa on kumottu taikka 40 §:n 3 momentissa tarkoitettu
sopimus on tehty , lunastus raukeaa. Hakijan pyynnöstä voidaan luovutettu kiinteistö tai alue kuitenkin
lunastuksen raukeamisesta huolimatta muodostaa lunastustoimituksessa lunastusyksiköksi rekisteriin
merkitsemistä varten edellyttäen, ettei sitä rasita mikään kiinnitys tai panttioikeus sekä että tämä voi tapahtua
kiinteistörekisterijärjestelmän selvyyttä vaarantamatta. (30.12.1982/1 110)
74 §
Jos hakija laiminlyö 52 §:n 1 momentin mukaisen suoritusvelvollisuutensa, laiminlyönti on katsottava
luopumiseksi.
Mikäli luopumiselle 73 §:n 1 momentissa varattu aika on laiminlyönnin tapahtuessa kulunut umpeen,
lunastettavan omaisuuden omistajalla on oikeus kolmen kuukauden kuluessa suoritusajan päättymisestä
vaatia toimeenpanon jatkamista jättämällä suorittamatta oleva korvaus ulosottotoimin perittäväksi siinä
järjestyksessä kuin lainvoimaiseen tuomioon perustuvan saatavan täytäntöönpanosta on säädetty .
Suorittamatta jätetylle korvaukselle tulevasta korosta säädetään 95 §:n 1 momentissa.
75 §
Hakijan on korvattava raukeamisen vuoksi lunastusmenettelyn kohteena olleen omaisuuden omistajalle
aiheutunut vahinko ja haitta, jollei raukeaminen perustu 40 §:n 3 momentissa tarkoitettuun sopimukseen.
Jollei 1 momentissa tarkoitetusta korvauksesta sovita, sitä on vaadittava raukeamisen vuoksi pidettävässä
lunastustoimituksen loppukokouksessa. Jos toimitus ei ole raukeamishetkellä vireillä, on noudatettava, mitä
71 §:n 2 momentissa on säädetty . Toimitusta on haettava vuoden kuluessa raukeamisesta.
Se osa suoritetusta lunastuskorvauksesta, joka ei mene 1 momentissa tarkoitetun korvauksen maksamiseen
eikä ole määrältään vähäinen, on palautettava hakijalle.
76 § (21.12.2001/1433)
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 17/25Lunastuksen hakija voidaan vaihtaa lunastuksen ollessa vireillä, jos aikaisempi hakija suostuu vaihtoon ja
uusi hakija esittää luotettavan selvityksen siitä, että lunastettavaa omaisuutta tullaan käyttämään siihen
tarkoitukseen, jota varten lunastuslupaa on haettu tai lunastuslupa on annettu.
Edellä 1 momentissa tarkoitetun asian ratkaisee lunastusluvan antava viranomainen, jos sitä koskeva
hakemus tehdään ennen lunastuslupa-asian ratkaisemista. Jos hakemus tehdään lunastustoimituksen ollessa
vireillä, lunastustoimikunta ratkaisee asian lunastustoimituksessa annettavalla päätöksellä. Hakemuksen, joka
on tehty lunastustoimituksen lopettamisen jälkeen ennen lunastuksen päättymistä, ratkaisee
Maanmittauslaitos. (13.12.2013/908)
Jos harkitaan syytä siihen olevan, ennen luvan myöntämistä on noudatettava 8, 8 a ja 9 §:n säännöksiä.
(4.8.2022/762)
10 luku
Ilmoitukset ja merkinnät kiinnitys- ja lainhuudatusasiain pöytäkirjaan
77 §
Kun lunastuslupa tai, milloin sitä ei tarvita, toimitusmääräys on annettu, lunastuksen kohteesta on
ilmoitettava kirjaamisviranomaiselle, jonka on tehtävä tarpeellinen merkintä lainhuuto- ja
kiinnitysrekisteriin. (24.7.2009/580)
Mitä 1 momentissa on säädetty , on noudatettava myös, kun kohteesta on määrätty lunastusluvasta poiketen
tai sitä täsmentäen ja päätös on saanut lainvoiman.
78 §
Kun 77 §:ssä tarkoitettu merkintä on tehty , omaisuuteen sen jälkeen vahvistettu kiinnitys kohdistuu vain
lunastuksen päätyttyä jäljelle jäävään omaisuuteen, jollei kiinnitys perustu ennen merkinnän tekemistä
jätettyyn hakemukseen tai maksamattoman kauppahinnan panttioikeutta koskeviin säännöksiin.
79 § (24.7.2009/580)
Kun lunastus on päättynyt, kirjaamisviranomaisen tulee viipymättä tehdä lunastuksen päättymisestä
merkinnät lainhuuto- ja kiinnitysrekisteriin. (13.12.2013/908)
Kun aluehallintoviraston korvauksen jakamista koskeva ilmoitus on saapunut, kirjaamisviranomaisen on
ryhdyttävä viipymättä toimenpiteisiin tästä aiheutuvien merkintöjen tekemiseksi lainhuuto- ja
kiinnitysrekisteriin. (19.1 1.2021/992)
80 §
Kun lunastuksen toimeenpano on rauennut, 73 §:n 1 momentissa tarkoitetun tai muun raukeamisen
todenneen viranomaisen on ilmoitettava raukeamisesta kirjaamisviranomaiselle, jonka on tehtävä lainhuuto-
ja kiinnitysrekisteriin merkintä raukeamisesta. (24.7.2009/580)
Jos kymmenen vuotta on kulunut siitä, kun merkintä lunastusluvasta on tehty , eikä toimeenpanon
jatkamisesta ole sanotun ajan kuluessa ilmoitettu, lunastus voidaan merkitä rauenneeksi.
Kun merkintä raukeamisesta on tehty , 78 §:ssä tarkoitettu kiinnitys kohdistuu koko omaisuuteen, johon
kiinnitys on vahvistettu.
11 luku
Kustannukset
81 §
Lunastustoimituksen ja ennakkohaltuunoton toimeenpanosta aiheutuvat kustannukset on hakijan maksettava
ja tällöin on sovellettava kiinteistönmuodostamislain ja kiinteistötoimitusmaksusta annetun lain (558/95)
säännöksiä. Kustannukset 71 §:ssä ja 75 §:n 2 momentissa sekä 72 §:n 3 momentissa tarkoitetun erillisen
toimituksen pitämisestä on kuitenkin määrättävä vaatimuksen esittäjän maksettaviksi, mikäli vaatimus on
esitetty ilmeisen aiheettomasti. (12.4.1995/556)
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 18/25Hakijan on maksettava kustannukset, jotka aiheutuvat talletettua korvausta koskevasta 68 §:n 1 momentissa
tarkoitetusta tiedoksiannosta. (30.12.1982/1 110)
82 §
Välttämättömät kustannukset, jotka lunastettavan omaisuuden omistajalle ovat aiheutuneet hänen oikeutensa
valvomisesta lunastustoimituksessa tai haltuunottokatselmuksessa, on määrättävä hakijan maksettavaksi.
Kustannusten määrää arvioitaessa on otettava huomioon ansion menetys, matkakustannukset sekä
tarvittavien selvitysten laatu ja laajuus samoin kuin asiamiehen käyttämisen tarve.
Niin pian kuin asian käsittelyn edistyessä voi sopivasti tapahtua, lunastustoimikunnan on vaadittaessa
ilmoitettava, mitä selvityksiä on pidettävä 1 momentissa tarkoitettuina tarpeellisina selvityksinä.
Lunastettavan omaisuuden omistajalle myönnetään lunastustoimituksessa ja haltuunottokatselmuksessa
oikeusapua siten kuin oikeusapulaissa (257/2002)  säädetään. T uomioistuimelle sanotun lain mukaan
kuuluvat tehtävät suorittaa lunastustoimikunta. V altion varoista suoritetut kustannukset on määrättävä
hakijan maksettavaksi 1 momentissa tarkoitetussa laajuudessa. (5.4.2002/270)
83 § (12.4.1995/556)
Uskotun miehen palkkiosta ja kustannusten korvaamisesta on voimassa, mitä kiinteistötoimitusten osalta
erikseen säädetään.
12 luku
Tutkimuksen suorittaminen
84 §
Ennen lunastuksen toimeenpanoa voidaan myöntää lupa lunastuksen kohteeksi aiotun alueen tutkimiseen.
Tutkimustyössä ei toisen oikeuteen saa puuttua enempää kuin tutkimuksen tuloksen saavuttamiseksi on
välttämätöntä, eikä omistajalle tai oikeudenhaltijalle saa aiheuttaa tarpeetonta häiriötä. Lupapäätöksessä on
tarvittaessa yksilöitävä, millaisiin toimenpiteisiin lupa on annettu ja millaisia rajoituksia työn suorittamisessa
on noudatettava. (20.6.1996/476)
Luvan tutkimuksen suorittamiseen antaa Maanmittauslaitos. Lupa-asiaa käsiteltäessä voidaan asiasta antaa
asianosaisille tieto hallintolain 62 §:ssä tarkoitettuna yleistiedoksiantona. Jos kuitenkin on ilmeistä, että
tutkimustyö vaikeuttaisi merkittävästi jonkin kiinteistön käyttöä, on tällaisen kiinteistön omistajalle tai
haltijalle annettava tieto hakemuksesta hallintolain 59 §:ssä tarkoitettuna tavallisena tiedoksiantona. Kun
lupa myönnetään, on määrättävä, mihin mennessä tutkimus on suoritettava. Jos lunastuksen kohde jätetään
lunastustoimituksessa määrättäväksi, on lunastustoimikunnalla oikeus suorittaa tarpeellinen tutkimus hakijan
osoituksen mukaan. (13.12.2013/908)
Hakija voidaan velvoittaa asettamaan vakuus tutkimuksesta aiheutuvan vahingon ja haitan korvaamisesta.
85 §
Tutkimusluvan myöntämisestä on annettava asianosaisille tieto noudattaen 84 §:n 2 momentin säännöksiä.
Kappale päätöksestä on lisäksi toimitettava sille, joka on tätä pyytänyt. T utkimuksesta on vähintään
seitsemän päivää ennen sen aloittamista annettava tavallisena tiedoksiantona tieto niille kiinteän omaisuuden
omistajille ja käyttöoikeuden haltijoille, joiden osoite tiedetään, ja muille yleistiedoksiantona. (4.8.2022/762)
Tutkimuslupa on vaadittaessa esitettävä.
86 §
Tutkimus on suoritettava välttäen tarpeettoman vahingon ja haitan aiheuttamista.
Vahinko, jota ei ole tutkimukselle varatun ajan loppuun mennessä korjattu, ja haitta on viipymättä
korvattava.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 19/25Jollei korvauksesta sovita, on korvausvaatimus esitettävä lunastustoimituksessa, jos lunastus on määrätty
toimeenpantavaksi, ja muussa tapauksessa vaatimuksen esittäjän tai tutkimuksen suorittajan hakemuksesta
pidettävässä toimituksessa, jossa noudatetaan, mitä lunastustoimituksesta säädetään. T oimitusta on haettava
vuoden kuluessa 2 momentissa tarkoitetun määräajan päättymisestä ja määräyksen sen suorittamiseen antaa
Maanmittauslaitos. (13.12.2013/908)
13 luku
Muutoksenhaku
87 § (13.12.2013/908)
Valtioneuvoston tai Maanmittauslaitoksen ennakkohaltuunottoluvan myöntämistä koskevaan päätökseen ei
saa erikseen hakea valittamalla muutosta.
88 § (21.12.2001/1433)
Jollei tämän lain säännöksistä muuta johdu, valitus tutkimusluvan, lunastusluvan tai 72 d §:n 1 momentissa
tarkoitetun lunastuspäätöksen muuttamisen sisältävästä päätöksestä ei estä tutkimuksen suorittamista,
lunastuksen toimeenpanoa ja alueen käyttämistä lunastuspäätöksen muutoksen mukaisesti, jollei
valitusviranomainen toisin määrää.
89 §
Lunastustoimituksessa tehtyyn päätökseen voidaan hakea muutosta valittamalla maaoikeuteen
kiinteistönmuodostamislaissa säädetyssä järjestyksessä. (12.4.1995/556)
Ennen toimituksen lopettamista tehtyyn päätökseen saadaan hakea erikseen muutosta vain, jos päätös koskee
toimituksen keskeyttämistä taikka jos päätöksellä on hylätty estemuistutus tai vaatimus toimituksen sillensä
jättämisestä. (22.7.201 1/917)
Lunastustoimituksessa suoritettuun rajankäyntiin ei saa hakea erikseen muutosta. (30.12.1982/1 110)
Valitusasiaa maaoikeudessa käsiteltäessä on soveltuvin osin noudatettava kiinteistönmuodostamislain
säännöksiä. (12.4.1995/556)
90 §
Kunnalla on oikeus hakea muutosta lunastustoimituksessa tehtyyn päätökseen, mikäli se katsoo päätöksen
vaikeuttavan rakennuslain mukaisen kaavan laatimista tai toteuttamista eikä kysymyksen ole katsottava
tulleen lunastusluvan antamisen yhteydessä sitovasti ratkaistuksi.
91 § (12.4.1995/556)
Haettaessa muutosta maaoikeuden tämän lain nojalla antamaan ratkaisuun noudatetaan soveltuvin osin, mitä
muutoksenhausta säädetään kiinteistönmuodostamislaissa.
92 §
Haltuunottokatselmuksessa tehtyyn päätökseen ei saa hakea valittamalla muutosta, jollei kysymys ole
estemuistutuksen hylkäävästä päätöksestä.
93 § (13.12.2013/908)
Maanmittauslaitoksen tämän lain nojalla antamaan päätökseen, jolla toimitus on määrätty suoritettavaksi, ei
saa hakea valittamalla muutosta.
94 § (1.11.1996/794)
94 § on kumottu L:lla 1.11.1996/794 .
14 luku
Erinäisiä säännöksiä
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 20/2595 §
Maksamatta olevalle lunastuskorvaukselle on määrättävä suoritettavaksi kuuden prosentin korko siitä
päivästä, jolloin hakija on saanut oikeuden lunastettavan alueen haltuunottoon. (30.12.1982/1 110)
Jollei korko vastaa hallinnan menetyksen vuoksi sillä välin aiheutunutta haittaa ja vahinkoa,
lunastustoimituksessa on määrättävä erotus korvattavaksi, mikäli haltuunotetun omaisuuden omistaja sitä
vaatii.
96 §
Jos lainvoimaisesti vahvistettu korvaus on pienempi kuin suoritettu ennakko tai kertakaikkinen korvaus,
korvauksensaajan on suoritettava takaisin perusteettomasti saamansa osa kuuden prosentin korkoineen
maksupäivästä, jollei korvausta koskevassa päätöksessä liikaa maksetun määrän vähäisyys ja olosuhteet
huomioon ottaen määrätä, ettei takaisinmaksua ole suoritettava.
Takaisin maksettavan korvauksen ja koron perimisestä on voimassa, mitä lainvoimaiseen tuomioon
perustuvan saatavan täytäntöönpanosta on säädetty .
97 §
Mitä tässä laissa säädetään yleiseen tarpeeseen tapahtuvan lunastuksen toimeenpanosta, on noudatettava
soveltuvin kohdin, kun kysymys on maankäyttö- ja rakennuslain (132/1999)  nojalla tapahtuvasta
lunastuksesta tai korvauksen määräämisestä, joka perustuu sanotun lain 33 §:n 2 momenttiin tai 43 §:n 1
momenttiin taikka lunastus- tai luovutusvelvollisuutta tai maankäytön rajoituksista aiheutuvan haitan ja
vahingon korvausvelvollisuutta koskeviin säännöksiin. (5.2.1999/142)
Edellä 1 momentissa tarkoitettu asia ratkaistaan lunastustoimituksessa. Määräyksen toimituksen
suorittamiseen antaa Maanmittauslaitos lunastusta tai korvausta vaativan tai lunastus- tai korvausvelvollisen
hakemuksesta. (13.12.2013/908)
3 momentti on kumottu L:lla 5.2.1999/142 .
98 §
Omistaja voi luopua 97 §:n 1 momentissa tarkoitetusta lunastusvelvollisuuteen perustuvasta lunastuksesta 73
§:n 1 momentissa säädetyllä tavalla ennen kuin lunastusvelvollinen on saanut haltuunotto-oikeuden.
Mikäli lunastus- tai korvausvelvollinen jättää täyttämättä suoritusvelvollisuutensa, omistajalla on 74 §:n 2
momentissa tarkoitettu oikeus.
Milloin kiinteää omaisuutta koskeva lunastus- tai korvausvelvollisuus ratkaistaan tämän lain mukaisessa
toimituksessa, sovelletaan lunastus- tai korvausvelvolliseen hakijan velvollisuuksia koskevia 81 ja 82 §:n
säännöksiä siinäkin tapauksessa, ettei toimituksessa lunastusvelvollisuutta tai korvausta määrätä.
Kustannukset on kuitenkin määrättävä osaksi tai kokonaan lunastus- tai korvausvaatimuksen esittäjän
maksettaviksi, jos vaatimus on tehty ilmeisen aiheettomasti. Jos omistaja luopuu lunastuksesta, hänen on
korvattava lunastusvelvolliselle tälle aiheutuneet kustannukset. (22.7.201 1/917)
99 § (20.6.1996/476)
Jos lunastuksen hakijan oikeus on lunastetun omaisuuden luovutuksen tai 72 c §:ssä tarkoitetun siirron
perusteella siirtynyt toiselle, sovelletaan tähän, mitä lunastuksen hakijasta tässä laissa säädetään.
Lunastuksen hakija ja se, jolle hänen oikeutensa on siirtynyt, vastaavat yhteisvastuullisesti kolmannelle
tämän lain mukaan lunastajalle kuuluvista velvollisuuksista. Siirron saaja vastaa kuitenkin yksin sellaisesta
velvollisuudesta, jonka peruste on syntynyt sen jälkeen, kun oikeuden siirtyminen on merkitty lainhuuto- ja
kiinnitysrekisteriin tai kiinteistörekisteriin.
100 §
Mitä tässä laissa on säädetty vakuuden asettamisesta, ei koske valtiota, kuntaa eikä kuntainliittoa.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 21/25101 § (22.12.2009/1394)
Poliisi on velvollinen antamaan virka-apua tässä laissa tarkoitettujen toimitusten ja haltuunottojen
suorittamiseksi.
Maanmittauslaitoksen oikeudesta saada tietoja valtion tai muun julkisyhteisön viranomaiselta tässä laissa
tarkoitettujen toimitusten suorittamiseksi sovelletaan, mitä kiinteistönmuodostamislain 287 §:n 3 momentissa
säädetään. (13.12.2013/908)
102 §
Asianosaiselle, jota tarkoitetaan 57 §:n 2 momentissa, voidaan viranomaisen toimesta kohtuussyistä myöntää
valtion tulo- ja menoarviossa osoitetuista varoista halpakorkoista lainaa tai korkotukea uuden asunnon
hankkimista tahi elinkeinon tai ammatin harjoittamisen jatkamista taikka vaihtamista varten. V altioneuvosto
on oikeutettu antamaan asiasta tarkemmat määräykset.
15 luku
Siirtymä- ja voimaantulosäännökset
103 §
Tämä laki tulee voimaan 1 päivänä tammikuuta 1978, ja sillä kumotaan kiinteän omaisuuden
pakkolunastuksesta yleiseen tarpeeseen 14 päivänä heinäkuuta 1898 annettu laki (pakkolunastuslaki)  siihen
myöhemmin tehtyine muutoksineen, 30 päivänä toukokuuta 1896 annettu asetus, joka koskee
linnoitusesplanaadin piirissä olevan kiinteistön omistus- ja nautinto-oikeuden supistuksia, turvesuon
pakkolunastuksesta 7 päivänä elokuuta 1942 annetun lain (641/42)  4, 6, 7, 10, 1 1 ja 12–15 § sekä 5 §:n 1 ja 2
momentti, näistä 4, 1 1, 12 a ja 13 § sekä 5 §:n 1 ja 2 momentti sellaisina kuin ne ovat 30 päivänä kesäkuuta
1947 annetussa laissa (541/47) .
104 §
Lunastukseen, jonka toimeenpanoa on pakkolunastuslain 18 §:ssä säädetyllä tavalla haettu ennen tämän lain
voimaantuloa, sekä tässä tarkoitetun lunastuksen yhteydessä tapahtuvaan lunastettavan alueen haltuunottoon
ennen lunastuksen loppuun saattamista samoin kuin 103 §:ssä mainittujen lakien ja asetusten nojalla
toimeenpannuista lunastuksista johtuviin oikeuksiin ja velvollisuuksiin, on sovellettava aikaisemmin
voimassa olleita säännöksiä.
Jos ennen tämän lain voimaantuloa on saatu oikeus lunastukseen, jonka toimeenpano tapahtuu tämän lain
nojalla, toimeenpanossa on noudatettava, mitä 5 §:n 2 momentissa tarkoitetusta lunastuksesta on säädetty .
105 §
Jos ennen tämän lain voimaantuloa on saatu oikeus lunastettavan alueen haltuunottoon sen mukaan kuin
erikseen on säädetty ja lunastus on pantava toimeen tässä laissa säädetyssä järjestyksessä, toimeenpanoa on
haettava viipymättä ja viimeistään vuoden kuluessa tämän lain voimaantulosta uhalla, että hallintaoikeus
menetetään. T oimeenpanossa on noudatettava, mitä 5 §:n 2 momentissa tarkoitetun lunastuksen
toimeenpanosta on säädetty .
106 §
Mitä 31 §:n 2 momentissa on säädetty , ei koske arvonnousua, joka on tapahtunut ennen tämän lain
voimaantuloa.
107 §
Milloin laissa tai asetuksessa on viitattu lainkohtaan, jonka sijaan on tullut tämän lain säännös, tätä on sen
asemesta sovellettava.
108 §
Tarkempia säännöksiä tämän lain täytäntöönpanosta annetaan tarvittaessa asetuksella.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 22/25109 §
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
Muutossäädösten voimaantulo ja soveltaminen:
30.12.1982/1110:
Tämä laki tulee voimaan 1 päivänä helmikuuta 1983.
Tätä lakia sovelletaan myös lain voimaan tullessa vireillä olevissa lunastustoimituksissa, joissa
loppukokousta ei ole pidetty ennen lain voimaantuloa. Lain 53 §:n 2 momenttia sovelletaan lisäksi sellaisiin
lunastustoimituksiin, joissa loppukokous on pidetty ennen lain voimaantuloa, mutta joista aiheutuvia
rekisterimerkintöjä ei vielä ole tehty .
Ennen tämän lain voimaantuloa annettuun maaoikeuden tai maaoikeustuomarin päätökseen haetaan muutosta
noudattaen aikaisemmin voimassa ollutta lakia.
HE 19/82, l-tvk.miet. 17/82, svk.miet. 186/82
26.7.1993/709:
Tämä laki tulee voimaan 1 päivänä syyskuuta 1993.
Mitä tässä laissa säädetään kiinteistörekisteristä ja kiinteistörekisterin pitäjästä, koskee soveltuvin osin
maarekisteriä ja tonttikirjaa sekä vastaavasti kartasto- ja tietopalvelutoimistoa ja tonttikirjan pitäjää.
Ennen lain voimaantuloa lopetettuihin lunastustoimituksiin sovelletaan aikaisempia säännöksiä.
HE 47/93 , MmVM 9/93
26.11.1993/1017:
Tämä laki tulee voimaan 1 päivänä joulukuuta 1993.
HE 189/93 , LaVM 16/93
10.6.1994/478:
Tämä laki tulee voimaan 1 päivänä syyskuuta 1994.
Lain soveltamisesta on voimassa, mitä ympäristövaikutusten arviointimenettelystä annetun lain (468/94) 27
§:ssä  säädetään.
HE 319/93 , YmVM 4/94
24.1.1995/82:
Tämä laki tulee voimaan 1 päivänä maaliskuuta 1995.
HE 241/94 , YmVM 14/94
12.4.1995/556:
Tämä laki tulee voimaan 1 päivänä tammikuuta 1997.
HE 227/94 , MmVM 45/94
20.6.1996/476:
Tämä laki tulee voimaan 1 päivänä syyskuuta 1996.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 23/25Lunastuslupaa koskevaan sekä muuhun hakemukseen, joka on tehty ennen tämän lain voimaantuloa,
sovelletaan tämän lain voimaan tullessa voimassa olleita säännöksiä. Sama koskee riita-asiaa, joka on pantu
vireille tuomioistuimessa ennen tämän lain voimaantuloa.
HE 33/96 , MmVM 5/96, EV 54/96
1.11.1996/794:
Tämä laki tulee voimaan 1 päivänä joulukuuta 1996. Siirtymäsäännökset annetaan erikseen lailla. (Ks. L
818/1996)
HE 92/1996 , LaVM 10/1996, EV 123/1996
20.12.1996/1102:
Tämä laki tulee voimaan 1 päivänä tammikuuta 1997.
HE 79/1996 , YmVM 8/1996, EV 214/1996
5.2.1999/142:
Tämä laki tulee voimaan 1 päivänä tammikuuta 2000.
HE 101/1998 , YmVM 6/1998, EV 248/1998
5.3.1999/324:
Tämä laki tulee voimaan 1 päivänä tammikuuta 2000.
HE 1 10/1998 , MmVM 16/1998, EV 253/1998
9.12.1999/1144:
Tämä laki tulee voimaan 1 päivänä tammikuuta 2000.
HE 121/1999 , MmVM 7/1999, EV 83/1999
21.12.2001/1433:
Tämä laki tulee voimaan 1 päivänä helmikuuta 2002.
HE 87/2001 , MmVM 10/2001, EV 162/2001
5.4.2002/270:
Tämä laki tulee voimaan 1 päivänä kesäkuuta 2002.
HE 82/2001 , LaVM 22/2001, EV 182/2001
5.12.2003/1032:
Tämä laki tulee voimaan 1 päivänä tammikuuta 2004.
HE 79/2003 , HaVM 6/2003, EV 61/2003
2.2.2007/113:
Tämä laki tulee voimaan 1 päivänä tammikuuta 2008.
HE 222/2006 , LiVM 30/2006, EV 242/2006
24.7.2009/580:
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 24/25Tämän lain voimaantulosta säädetään erikseen lailla.
HE 30/2009 , MmVM 5/2009, EV 89/2009
22.12.2009/1394:
Tämä laki tulee voimaan 1 päivänä tammikuuta 2010.
Ennen lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 161/2009 , HaVM 18/2009, EV 205/2009
22.7.2011/917:
Tämä laki tulee voimaan 1 päivänä lokakuuta 201 1.
HE 265/2009 , MmVM 28/2010, EV 307/2010
13.12.2013/908:
Tämä laki tulee voimaan 1 päivänä tammikuuta 2014.
HE 68/2013 , MmVM 7/2013, EV 102/2013
22.8.2014/691:
Tämä laki tulee voimaan 1 päivänä syyskuuta 2014.
HE 75/2014 , TaVM 1 1/2014, EV 77/2014, Euroopan parlamentin ja neuvoston asetus (EU) N:o 347/2013
(32013R0347) ; EUVL L 1 15, 25.4.2013, s. 39
5.5.2017/264:
Tämä laki tulee voimaan 16 päivänä toukokuuta 2017.
Lunastuslupaa edellyttävään hankkeeseen, jonka ympäristövaikutukset on arvioitu ympäristövaikutusten
arviointimenettelystä annetun lain (468/1994)  mukaisesti, sovelletaan tämän lain voimaan tullessa voimassa
ollutta 5 ja 10 §:ää.
HE 259/2016 , YmVM 4/2017, EV 23/2017, Euroopan parlamentin ja neuvoston direktiivi 2014/52/EU
(32014L0052); EUVL N:o L 124, 16.4.2014, s. 1, Euroopan parlamentin ja neuvoston direktiivi 201 1/92/EU
(3201 1L0092); EUVL N:o L 26, 28.1.2012, s. 1
19.11.2021/992:
Tämä laki tulee voimaan 1 päivänä tammikuuta 2022.
HE 26/2021 , MmVM 12/2021, EV 121/2021
4.8.2022/762:
Tämä laki tulee voimaan 1 päivänä syyskuuta 2022.
Tämän lain voimaan tullessa hallintoviranomaisessa vireillä olevaan tutkimuslupa-asiaan, lunastuslupa-
asiaan ja käyttötarkoituksen muuttamista koskevaan asiaan sovelletaan tämän lain voimaan tullessa voimassa
olleita säännöksiä.
Jos muutoksenhakutuomioistuin kumoaa päätöksen, johon on sovellettava tämän lain voimaan tullessa
voimassa olleita säännöksiä ja palauttaa asian kokonaisuudessaan uudelleen käsiteltäväksi, asia käsitellään ja
ratkaistaan tämän lain säännösten mukaisesti.
10/6/22, 9:46 AM Laki kiinteän omaisuuden ja erityisten oikeuksien… 603/1977 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1977/19770603 25/25HE 71/2022 , YmVM 5/2022, EV 78/2022, Euroopan parlamentin ja neuvoston direktiivi 201 1/92/EU
(3201 1L0092) ; EUVL L 26, 28.1.2012, s.1, Euroopan parlamentin ja neuvoston direktiivi 2014/52/EU
(32014L0052) ; EUVL L 124, 25.4.2014, s.1
Finlex  › Lainsäädäntö  › Ajantasainen lainsäädäntö  › Vuosi 1977  › 29.7.1977/603
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.